Tiedote 30.7.2024
Saa julkaista heti

**Lohen ja meritaimenen kutuvaellus Mustionjokeen suojellaan**

**Tammisaari-Pohjan kalatalousalueen kalastusrajoitukset lohen ja meritaimenen kutuvaelluksen suojelemiseksi astuvat voimaan ensimmäisenä päivänä elokuuta. Rajoitusten noudattaminen parantaa pitkällä aikavälillä kalakantoja. Rajoituksia valvovat kalatalousalueen kalastuksenvalvojat.**

Varsinais-Suomen ELY-keskus on päättänyt Tammisaari-Pohjan kalatalousalueen hakemuksesta seuraavista kalastusrajoituksista ajalle 1.8–30.11. vuosille 2024–2028:

Viehekalastus ja kalastus seisovilla pyydyksillä on kielletty Mustionjoessa aina Åkerforsin voimalaitokselle asti. Kielto koskee myös järvet Kyrksjön ja Päsarträsket sekä sivu-uomia, kuten Krabbäcken, Storängsbäcken, Bråtabäcken ja Mossabäcken. Sama kielto koskee Fiskarsinjokea Borgbyträsketiin ja Brunkombäckeniin asti sekä jokisuistot Pohjanpitäjänlahdessa.

Pohjanpitäjänlahdessa **ja Vitsandströmmenin suurjännitejohdolle asti pintaverkoilla kalastaminen** on kielletty, **ja** Pohjanpitäjänlahden **siltojen alla kaupungin keskustassa ja Vitsandströmmenillä** kalastus verkoilla ja rysillä on kielletty**.**

**Vitsandströmmenin suurjännitejohdolta Fiskarsinjoen ja Mustionjoen suistoalueelle saakka** on kielletty yli 75 cm pitkien lohien ja yli 65 cm pitkien taimenien ottaminen saaliiksi. Rasvaevälliset taimenet on aina vapautettava. Lohen pienin sallittu saaliskoko on kalastusasetuksen mukaisesti 60 cm ja taimenen (eväleikattu) 50 cm.

Tammisaari-Pohjan kalatalousalueen toiminnanjohtaja **Gabi Lindholm** kertoo, että seisovilla pyydyksillä tarkoitetaan muun muassa verkkoja, katiskoja, rysiä, pitkäsiimoja ja muita koukkupyydyksiä. Viehekalastus on kalastusta yhdellä vavalla ja vieheellä, vetouistelua yhdellä vavalla, vieheellä ja painovieheellä sekä kelaongintaa. Onkiminen ja pilkkiminen ei ole viehekalastusta.

Kalatalousalueen kalastusrajoitusten lisäksi on olemassa lakisääteisiä valtakunnallisia kalastusrajoituksia. Tarkemmat tiedot näistä ja kalatalousalueen määräyksistä löytyvät kalatalousalueen verkkosivuilta [www.tammisaari-pohjankalatalousalue.fi](https://tammisaari-pohjankalatalousalue.fi/kalastusrajoitukset/).

**Mikä on kalatalousalue ja mitä se tekee?**

Suomen vesialueet on jaettu 118 kalatalousalueeseen, joista Tammisaari-Pohjan kalatalousalue on yksi. Kalatalousalue suunnittelee muun muassa kalavarojen käyttöä ja hoitoa käyttö- ja hoitosuunnitelmansa avulla. "Olemme huomanneet, että moni ei oikein tiedä, mikä kalatalousalue on ja mitä kaikkea se tekee. Ja että jokainen, joka omistaa vesialueita, on tosiasiallisesti kalatalousalueen jäsen", sanoo kalatalousalueen puheenjohtaja **Tomas Gripenberg**.

“Olemme siksi koonneet tiedotuslehtisiä, niin sanottuja pähkinänkuoria, joissa esittelemme lyhyesti kalatalousalueen toimintaa ja tärkeimmät kohdat käyttö- ja hoitosuunnitelmasta. Vesialueen omistajille, vapaa-ajankalastajille sekä kaupallisille kalastajille ja kalastusoppaille suunnatut pähkinänkuoret löytyvät kalatalousalueen verkkosivuilta.

**Lisätietoja:**

[Tammisaari-Pohjan kalatalousalueen kalastusrajoitukset](https://tammisaari-pohjankalatalousalue.fi/kalastusrajoitukset/)

[Käyttö- ja hoitosuunnitelma pähkinänkuoressa vesialueiden omistajille](https://ekenas-pojofiskeriomrade.fi/wp-content/uploads/2024/05/EP_pahkinankuori-vesienomistajat-2024-toukokuu_nettiversio.pdf)
[Käyttö- ja hoitosuunnitelma pähkinänkuoressa vapaa-ajankalastajille](https://ekenas-pojofiskeriomrade.fi/wp-content/uploads/2024/05/EP_pahkinankuori-kalastajat-2024-toukokuu_nettiversio.pdf)
[Käyttö- ja hoitosuunnitelma pähkinänkuoressa kaupallisille kalastajille ja kalastusoppaille](https://ekenas-pojofiskeriomrade.fi/wp-content/uploads/2024/05/EP_pahinankuori_elinkeinonharjoittajat-2024-toukokuu_nettiversio.pdf)

5.8.2024 alkaen
Gabi Lindholm, Tammisaari-Pohjan kalatalousalueen toiminnanjohtaja, puh: 050-404 2738,
sähköposti: gabi.lindholm@outlook.com